CELEX: 32022D0579
Language: bg
Date: 2022-04-08 00:00:00
Title: Решение (ОВППС) 2022/579 на Съвета от 8 април 2022 година за изменение на Решение 2012/642/ОВППС на Съвета относно ограничителни мерки с оглед на положението в Беларус и участието на Беларус в руската агресия срещу Украйна

8.4.2022   
               
               
                  BG
               
               
                  Официален вестник на Европейския съюз
               
               
                  L 111/81
               
            
         РЕШЕНИЕ (ОВППС) 2022/579 НА СЪВЕТА
         от 8 април 2022 година
         за изменение на Решение 2012/642/ОВППС на Съвета относно ограничителни мерки с оглед на положението в Беларус и участието на Беларус в руската агресия срещу Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 октомври 2012 г. Съветът прие Решение 2012/642/ОВППС (1) относно ограничителни мерки с оглед на положението в Беларус и участието на Беларус в руската агресия срещу Украйна.
                  
               
                     (2)
                  
                  
                     На 24 февруари 2022 г. президентът на Руската федерация обяви военна операция в Украйна и руските въоръжени сили започнаха нападение срещу Украйна, включително от територията на Беларус. Това нападение представлява грубо нарушение на териториалната цялост, суверенитета и независимостта на Украйна.
                  
               
                     (3)
                  
                  
                     На 2 март 2022 г. Съветът прие Решение (ОВППС) 2022/356 (2), с което се изменя заглавието на Решение 2012/642/ОВППС и се въвеждат допълнителни ограничителни мерки в отговор на участието на Беларус в руската агресия срещу Украйна.
                  
               
                     (4)
                  
                  
                     В заключенията си от 24 март 2022 г. Европейският съвет заяви, че Съюзът продължава да е в готовност да предприеме бързо по-нататъшни координирани строги санкции по отношение на Русия и Беларус, за да възпрепятства ефективно руските способности за продължаване на агресията.
                  
               
                     (5)
                  
                  
                     С оглед на тежестта на положението е целесъобразно да се забрани продажбата в Беларус на прехвърлими ценни книжа, деноминирани във всяка официална валута на държава членка, както и продажбата, доставката, трансфера и износа в Беларус на банкноти, деноминирани във всяка официална валута на държава членка.
                  
               
                     (6)
                  
                  
                     Също така е целесъобразно да се забрани на всички предприятия за автомобилни превози, установени в Беларус, да превозват стоки по шосе на територията на Съюза, включително да преминават транзитно.
                  
               
                     (7)
                  
                  
                     От страна на Съюза са необходими по-нататъшни действия за изпълнението на тази мярка.
                  
               
                     (8)
                  
                  
                     Поради това Решение 2012/642/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2012/642/ОВППС се изменя, както следва:
            
                        1.
                     
                     
                        В член 2ц параграф 1 се заменя със следното:
                        
                           „1.   Забранява се да се продават на беларуски граждани или на пребиваващи в Беларус физически лица, както и на установени в Беларус юридически лица, образувания или органи, прехвърлими ценни книжа, деноминирани във всяка официална валута на държава членка, които са емитирани след 12 април 2022 г., или дялове в предприятия за колективно инвестиране, предлагащи експозиция към такива ценни книжа.“
                        
                     
                  
                        (2)
                     
                     
                        Член 2ч се заменя със следното:
                        
                           „Член 2ч
                           
                              1.   Забраняват се продажбата, доставката, трансферът или износът на банкноти, деноминирани във всяка официална валута на държава членка, за Беларус или за всяко физическо или юридическо лице, образувание или орган в Беларус, включително правителството и Централната банка на Беларус, или за използване в Беларус.
                           
                           
                              2.   Забраната в параграф 1 не се прилага за продажбата, доставката, трансфера или износа на банкноти, деноминирани във всяка официална валута на държава членка, при условие че посочените продажба, доставка, трансфер или износ са необходими за:
                              
                                          а)
                                       
                                       
                                          лично ползване от физически лица, пътуващи до Беларус, или пътуващите с тях близки членове на семействата им; или
                                       
                                    
                                          б)
                                       
                                       
                                          официалните нужди на дипломатически мисии, консулски служби или международни организации в Беларус, които се ползват с имунитет в съответствие с международното право.“
                                       
                                    
                        
                     
                  
                        3)
                     
                     
                        Вмъква се следният член:
                        
                           „Член 2щ
                           
                              1.   Забранява се на всички предприятия за автомобилни превози, установени в Беларус, да превозват стоки по шосе на територията на Съюза, включително да преминават транзитно.
                           
                           
                              2.   Забраната по параграф 1 не се прилага за предприятия за автомобилни превози, които превозват поща като универсална услуга.
                           
                           
                              3.   Забраната по параграф 1 не се прилага до 16 април 2022 г.за превоза на стоки, започнал преди 9 април 2022 г., при условие че превозното средство на предприятието за автомобилни превози:
                              
                                          а)
                                       
                                       
                                          вече се е намирало на територията на Съюза на 9 април 2022 г., или
                                       
                                    
                                          б)
                                       
                                       
                                          трябва да премине транзитно през Съюза, за да се завърне в Беларус.
                                       
                                    
                           
                              4.   Чрез дерогация от параграф 1 компетентните органи на държава членка могат да разрешат превоза на стоки от установено в Беларус предприятие за автомобилни превози, ако компетентните органи са установили, че такъв превоз е необходим за:
                              
                                          а)
                                       
                                       
                                          закупуването, вноса или транспортирането в Съюза на природен газ и нефт, включително рафинирани нефтопродукти, както и на титан, алуминий, мед, никел, паладий и желязна руда;
                                       
                                    
                                          б)
                                       
                                       
                                          закупуването, вноса или транспортирането на фармацевтични, медицински, селскостопански и хранителни продукти, включително пшеница, както и на торове, чиито внос, закупуване и транспортиране са позволени съгласно настоящото решение;
                                       
                                    
                                          в)
                                       
                                       
                                          хуманитарни цели; или
                                       
                                    
                                          г)
                                       
                                       
                                          функционирането на дипломатическите и консулските представителства на Съюза и на държавите членки в Беларус, включително делегации, посолства и мисии, или на международни организации в Беларус, ползващи се с имунитет в съответствие с международното право.
                                       
                                    
                           
                              5.   В двуседмичен срок от даването на разрешение съгласно параграф 4, предоставилата го държава членка уведомява другите държави членки и Комисията.“.
                           
                        
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 8 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (OВ L 285, 17.10.2012 г., стр. 1).
         
            (2)  Решение (ОВППС) 2022/356 на Съвета от 2 март 2022 г. за изменение на Решение 2012/642/ОВППС относно ограничителните мерки с оглед на положението в Беларус (ОВ L 67, 2.3.2022 г., стр. 103).